Jørgen Kornerup-Bang

Jørgen Peter Georg Kornerup-Bang (29 juli 1886, Silkeborg – 10 september 1916, Nord-Frankrig) var en dansk atlet, murermester og frivillig lansesergent i den engelske hær.

Liv og karriere 
Kornerup-Bang var søn af tømrermesteren Joachim Godske Adam Vilhelm Kornerup-Bang og Karen Margarethe Jørgensen. Igennem faderen nedstammer Kornerup-Bang fra Bang-slægten, hans oldefar var domprovst Jacob Hansen Bang, hvis slægt kan dateres tilbage til 1500-tallet.

Kornerup-Bang var medlem af Københavns FF (senere Københavns IF) frem til 1908 derefter i Silkeborg Fremad. Han vandt danmarksmesterskabet i tikamp syv år i træk og var suveræn i adskillige discipliner, ikke mindst spydkast. Han vandt i alt 14 danske mesterskaber og satte ni danske rekoder. Han skulle ha deltaget i OL 1912 i Stockholm men kom aldrig til start.

Kornerup-Bang lærte nogle engelske lærere at kende ved Junkers Gymnastikinstitut i sin hjemby Silkeborg, og de inspirerede ham til at tage til England for at blive gymnastiklærer der. Her meldte han sig som frivillig til den engelske hær under første verdenskrig, og hans danske rekord i spydkast gjorde ham til instruktør i håndgranatkast ved infanteri regimentet Royal Fusiliers 17. service bataljon.
Bataljonen blev sat ind i krigen i Frankrig 17. november 1915. Han overlevede kampene ved fronten bl.a Slaget ved Somme, men blev 30 år gammel dræbt i Nord-Frankrig af en defekt håndgranat under instruktion af engelske soldater. 
Han ligger begravet på Bertrancourt Military Cemetery i Somme i Frankrig.
Han findes med på mindesmonomentet i Mindeparken i Aarhus. 
Jørgen Kornerup-Bangs yngre bror Johannes Kornerup-Bang (1887-1918) blev også dræbt i første verdenskrig som frivillig i den engelske hær.

Inden han meldte sig til den engelske hær var han murermester i Silkeborg.

Danske mesterskaber 

  1913 110 meter hæk
  1913 Spydkast h+v 79,74
  1913 Tikamp
  1912 Tikamp
  1911 110 meter hæk
  1911 Højdespring 1,62
 1911 Stangspring 2,60
  1911 Hammerkast 37,18
  1911 Tikamp
  1910 110 meter hæk 17.0
  1910 Hammerkast 33,15
  1910 Tikamp
  1909 120 yards hæk (109,73 meter)
  1909 Spydkast 44,60
  1909 Hammerkast 38,16
  1909 Tikamp
  1908 120 yards hæk 17.2
  1908 Diskoskast 36,35
  1908 Hammerkast 36,35
  1908 Spydkast 39,90
  1908 ¼ mile (cirka 402 meter)
  1908 Tikamp
  1907 Tikamp

Danske rekorder 

 Tikamp 5365 p 1910
 Tikamp 5985 p 1911
 Tikamp 6128 p 1913
 Hammerkast 36,35 1908
 Hammerkast 40,98 1909 (Første dansker over 40 meter)
 Vægtkast 25,4 kg 7,65 1911
 Spydkast 47,70 1912
 Spydkast 49,62 1914
 Spydkast 52,87 London, England 1914 (Første dansker over 50 meter)

Kilder

Eksterne henvisninger 
 DAF i tal- Jørgen Kornerup-Bang/Kornerup Bang Fejlagtigt opdelt på to personer
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.
 Weltkriegsopfer.de – Kriegstote/r: J P G Kornerup-Bang 
 Danmark 1914-18 Jørgen Kornerup-Bang
 

Atleter fra Københavns IF
Atleter fra Silkeborg Fremad
Danskere i fremmed militær tjeneste
Personer fra Silkeborg
Danskere i 1900-tallet
Murere fra Danmark
Diskoskastere fra Danmark
Hammerkastere fra Danmark
Deltagere for Danmark ved sommer-OL 1912
Spydkastere fra Danmark
Højdespringere fra Danmark
Slægten Bang (adelig)